vedomá si významu kultúry pre rozvoj a upevnenie vlasteneckého cítenia, prehlbovania vzťahu k slovenskej štátnosti, ochrany a sprístupnenia kultúrneho a národného dedičstva, podpory slovenskej mládeže a jej zapájania do kultúrneho a spoločenského procesu a udržania národných, kresťanských a demokratických hodnôt

**vyhlasuje**

***výzvu na predkladanie žiadostí na poskytnutie dotácie na ochranu a rozvoj miestnej a regionálnej kultúry v obmedzenom režime v roku 2022.***

1.

**Podmienky poskytnutia dotácie**

Matica slovenská poskytne dotáciu na aktivity týkajúce sa ochrany a rozvoja kultúry na Slovensku na základe:

1. vyplneného formulára žiadosti o dotáciu,
2. možností vyplývajúcich z výšky objemu finančných prostriedkov.

Dotácia je určená na podporu:

1. kultúrnych aktivít, ktoré vychádzajú z poslania a úloh MS,
2. ochrany a rozvoja kultúrneho dedičstva,
3. aktivít rozvíjajúcich tradičnú ľudovú kultúru,
4. národných aktivít slovenskej mládeže,
5. športových matičných aktivít.

Napríklad:

* organizovanie festivalov, prehliadok, súťaží, tvorivých dielní, vzdelávania, sympózií, výstav, vydávanie publikácií, a pod.

**!** Dotácia je určená na projekty ochrany a rozvoja miestnej a regionálnej kultúry. **Projekty, ktoré sú súčasťou plánu hlavných aktivít Matice slovenskej, budú z hodnotiaceho procesu vyradené.**

**! Z hodnotiaceho procesu budú vyradení aj tí žiadatelia, ktorí si neplnia svoje povinnosti voči MS, a o ktorých tak rozhodne ČÚ MS.**

**! Žiadateľ je povinný pri propagácii projektu uvádzať vetu: S finančnou podporou Matice slovenskej alebo logo Matice slovenskej.**

2.

**Oprávnení žiadatelia**

**Oprávnenými žiadateľmi sú:**

1. **miestne odbory MS, odbory Mladej Matice s právnou subjektivitou,**
2. **záujmové a vedecké odbory MS.**
* Oprávnený žiadateľ je každý aktívny miestny odbor MS, odbor Mladej Matice s právnou subjektivitou a záujmový či vedecký odbor MS, ktorý **má splnené všetky povinnosti vo vzťahu k ČÚ MS** (zaplatené členské príspevky a ďalšie povinnosti podľa stanov MS, **poslané riadne vyúčtovanie dotácie z predchádzajúceho roka** na základe zmluvných podmienok a pod.)

3.

**Oprávnené a neoprávnené výdavky**

**Oprávnené výdavky sú:**

* nájom priestorov,
* technické zabezpečenie (napr. ozvučenie, osvetlenie a pod.),
* vystúpenie umeleckých kolektívov,
* nákup krojov a kostýmov pre účely vystúpení, ako aj ich jednotlivých súčastí (čižmy, opasky, košele a pod.),
* prenájom krojov a kostýmov pre účely umeleckých vystúpení,
* preprava materiálu, vrátane kulís pre účely umeleckých vystúpení,
* preprava kolektívov (s priloženou prezenčnou listinou, resp. menným zoznamom prepravovaných osôb a prepravným listom, alebo cestovným príkazom),
* ubytovanie účinkujúcich (s priloženou prezenčnou listinou, resp. menným zoznamom ubytovaných osôb)
* propagačné materiály (tlač pozvánok, bulletin, letáky, plagáty...),
* strava a občerstvenie pre účinkujúcich a účastníkov podujatia (s priloženou prezenčnou listinou, resp. menným zoznamom stravníkov),
* obstaranie spotrebného materiálu,
* služby súvisiace s realizáciou projektu (výroba fotografií...),
* materiál (tvorivé dielne), kulisy,
* vecné ceny.

**Neoprávnené výdavky sú:**

* kapitálové výdavky (investície),
* úhrada miezd, dohôd o vykonaní práce a odmien pracovníkov žiadateľa či iných miestnych odborov, finančné ceny a finančné dary,
* reklamné predmety (perá, tašky a pod.),
* pohonné hmoty,
* taxislužba,
* recepcie.
* alkoholické nápoje

4.

**Výška dotácie**

**Maximálna výška dotácie na projekt je v sume 500 eur. Jednému oprávnenému žiadateľovi môže byť schválená dotácia maximálne na jeden projekt, vo výnimočných prípadoch aj na dva projekty.** Celková výška podpory projektov definovaných v tejto výzve bude závisieť od finančných možností Matice slovenskej.

5.

**Hodnotenie žiadostí**

Žiadatelia posielajú svoje formuláre žiadostí (**1 ks originál z každej podanej žiadosti**) **na adresu:**

**Matica slovenská**

**Mgr. Radoslav Žgrada**

**Grösslingova 23**

**812 51 Bratislava**

Na obálke viditeľne označte: **Žiadosť o dotáciu!**

Formuláre žiadostí sa zaevidujú v centrálnej databáze projektov. Priebežne sa žiadosti predkladajú trojčlennej komisii menovanej predsedom MS, ktorá rozhoduje o projektoch počas celého roka a rokovať môže aj formou per rollam. Komisia oznámi výsledok rozhodnutia žiadateľovi na jeho emailovú adresu uvedené v žiadosti. Komisia prioritne rozhoduje o skôr podaných projektoch. Komisia prihliada na špecifickosť pandemickej situácie, jej vplyv na aktivity a podujatia v prospech činností oprávnených žiadateľov. Žiadosť o dotáciu môže oprávnený žiadateľ podávať od uverejnenia tejto výzvy na webe MS, a to až do 30. 11. 2022.

6.

**Poskytnutie dotácie**

Finančné príspevky budú po schválení projektu predsedom MS zaslané na účet žiadateľa, s ktorým Matica slovenská uzatvorí **zmluvu o poskytnutí účelovej dotácie**. Zmluva sa zasiela v dvoch vyhotoveniach, jedno vyhotovenie pre Maticu slovenskú, jedno vyhotovenie pre žiadateľa. Dotácia bude poskytnutá prostredníctvom Finančno-ekonomického útvaru MS, a to bezhotovostne na účet žiadateľa, respektíve príslušného domu Matice slovenskej **až** **po prijatí podpísanej zmluvy o poskytnutí účelovej dotácie**.

**Dotácia môže byť použitá len na realizáciu schváleného projektu a na základe podmienok uvedených v zmluve o poskytnutí dotácie.** **Schválená dotácia nemôže byť presunutá na iný projekt.** Matica slovenská má právo vykonať kontrolu kedykoľvek v priebehu realizácie projektu, ako aj po jeho skončení za účelom zistenia nakladania s poskytnutou dotáciou.

7.

**Vyúčtovanie dotácie**

**Žiadateľ zodpovedá za účelné a hospodárne využitie dotácie.** **Po skončení projektu je žiadateľ povinný vecne a finančne zhodnotiť realizovaný projekt najneskôr do 30 dní po jeho zrealizovaní** (projekty realizované v decembri 2022 najneskôr do 10. 1. 2023) a to na vyššie uvedenú adresu prostredníctvom formulára s názvom **Vyúčtovanie dotácie poskytnutej na projekty ochrany a rozvoja miestnej a regionálnej kultúry v roku 2022, ktorý si vyžiadate na ČÚ MS alebo stiahnete z matičnej webovej stránky v sekcii Regionálna kultúra.**

**K formuláru žiadateľ prikladá kópie prvotných účtovných dokladov aj s prílohami (faktúry, účtenky, prezenčné listiny, resp. menné zoznamy a pod.).**

**Poskytnutú dotáciu je potrebné vyčerpať v súlade s termínmi uvedenými v projekte najneskôr do konca roka 2022. V prípade, že sa projekt z vážnych dôvodov nebude realizovať je žiadateľ povinný dotáciu vrátiť a to najneskôr do 27. decembra 2022.**

V Martine 17. 12. 2021 JUDr. Marián Gešper

 predseda MS

Kontakt: Matica slovenská, Mgr. Radoslav Žgrada, Grösslingova 23, 812 51 Bratislava,

 Tel.: 0918 904 923; e-mail: radoslav.zgrada@matica.sk